Diari Oficial de la Generalitat Valenciana


Sumari del DOGV 3502, del 25-05-1999 (1999/4749)

DECRET 73/1999, de 17 de maig, del Govern Valencià, pel qual es modifiquen els mòduls i les bases de compensació econòmica continguts en el Decret 299/1997, de 9 de desembre, i en el Decret 23/1998, de 2 de març.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/05/17/73/dof/vci/html**

### Dades del document

Número de DOGV
:   3502

Data del DOGV
:   25-05-1999

Secció del DOGV
:   I. DISPOSICIONS GENERALS

Número del document
:   1999/4749


Data del document
:   17-05-1999

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * assistència judicial
    * salari
    * professió jurídica
    * legislació

DECRET 73/1999, de 17 de maig, del Govern Valencià, pel qual es modifiquen els mòduls i les bases de compensació econòmica continguts en el Decret 299/1997, de 9 de desembre, i en el Decret 23/1998, de 2 de març. [1999/M4749]
  
I. D'acord amb l'establit per la disposició addicional primera de la Llei 1/1996, de 10 de gener, d'Assistència Jurídica Gratuïta, el Govern Valencià va aprovar el Decret 299/1997, de 9 de desembre, d'Assistència Jurídica Gratuïta (DOGV núm. 3.142, de 15 de desembre).
  
Aquesta norma va ser dictada en l'exercici de les competències que, en virtut de l'establit pel Reial Decret 293/1995, de 24 de febrer, van ser transferides a la Generalitat Valenciana en matèria de justícia; entre elles «la indemnització, si s'escau, de les actuacions corresponents a la defensa per advocat i representació per procurador dels tribunals en torn d'ofici davant els òrgans judicials amb seu en la Comunitat Valenciana i a l'assistència lletrada al detingut o presoner quan el lloc de custòdia estiga situat en el territori de la Comunitat Autònoma».
  
II. En l'annex II del referit Decret 299/1997, modificat pel Decret 23/1998, de 2 de març, van ser establerts els mòduls i bases de compensació segons els quals cal retribuir l'actuació de professionals d'advocat i de procurador que presten serveis d'assistència jurídica gratuïta en la Comunitat Valenciana.
  
També el Decret 299/1997, al seu article 33.2, estableix que «en funció de les dotacions pressupostàries, els mòduls i les bases seran actualitzats».
  
III. El pressupost consignat per subvencionar els col·legis d'advocats i de procuradors de la Comunitat Valenciana per la prestació de serveis d'assistència jurídica gratuïta (capítol 4 del programa 141.10, servei 03, secció 16, dels pressupostos de la Generalitat Valenciana per a 1999), ha sigut augmentat per la Llei de Pressupostos per a l'any 1999 de cara a obtenir la consegüent actualització econòmica del preu social de les actuacions professionals a favor dels ciutadans més desassistits de mitjans de subsistència i per a, així mateix, dignificar aquestes retribucions a advocats i procuradors.
  
Per altra part, al llarg dels anys 1997 i 1998, s'ha consolidat una tendència a la baixa en les quantitats liquidades pels col·legis d'advocats i procuradors de la Comunitat Valenciana, la qual cosa ha permés que una partida pressupostària tradicionalment deficitària, en l'exercici de 1998, per primera vegada, ha resultat suficient per acabar l'any amb la totalitat de les liquidacions presentades abonades
  
IV. L'aprovació de noves normes processals i l'experiència adquirida després de la implantació del barem regulat en el Decret 299/1997, aconsellen igualment la revisió del barem, incloent-hi nous epígrafs.
  
Cal destacar en aquest punt la Llei 29/1998, de 13 de juliol, Reguladora de la Jurisdicció Contenciosa Administrativa, que estableix que, per a les actuacions davant òrgans col·legiats, s'haurà de conferir la representació a un procurador; que reparteix competències entre la Sala Contenciosa Administrativa del Tribunal Superior de Justícia i els jutjats contenciosos administratius; que distingeix entre procediment ordinari i abreujat; i que preveu l'apel·lació de resolucions dictades en primera instància. Amb tot això sorgeixen nous procediment i tràmits, que han de ser recollits en el barem.
  
De la mateixa forma és convenient incloure en el barem una categoria que permeta la retribució d'aquells assumptes en què, d'acord amb l'establit per les corresponents normes processals, no hi és preceptiva la intervenció de professionals; però en els quals el jutjat coneixedor de l'assumpte requereix expressament, d'acord amb l'establert per l'article 6.3 de l'esmentada Llei 1/1996, mitjançant un acte motivat i per garantir la igualtat de les parts en el procés, la designació de professionals.
  
Amb la inclusió d'aquesta nova categoria es pretén facilitar l'accés a un procés, amb les degudes garanties, de totes aquelles persones que són víctimes en supòsits de violència domèstica o d'agressió sexual; supòsits en què, per no ser preceptiva la intervenció de lletrat o procurador, com ocorre en el judici de faltes, o en els quals, com que no és preceptiva la personació de la víctima com a acusació particular, com ocorre en procediments penals seguits com a conseqüència de violència domèstica o d'agressió sexual, podria privar-se a ciutadans doblement desfavorits de la defensa i representació per professionals del dret.
  
Per això, amb aquesta previsió no sols es vol fixar la quantia de la retribució que han de percebre els lletrats i procuradors que, d'acord amb el que preveu la llei i segons criteris establerts per la jurisprudència del Tribunal Constitucional, són designats després de requeriment judicial, per a assumptes en què no és preceptiva la seua intervenció; ja que amb això també es pretén facilitar l'accés de ciutadans desfavorits, per la seua situació econòmica i per la seua condició de víctima, a un procés amb garanties.
  
Finalment, també cal incloure una nova categoria que permeta la correcta retribució d'aquelles designacions que, com a conseqüència de l'aplicació de l'article 31 de la Llei 1/1996, sobrevénen en fase d'execució de sentència; supòsits en què, transcorreguts més de dos anys des que va ser dictada la sentència, els professionals que el seu dia portaren el procediment no estan obligats a fer-se'n càrrec de l'execució i per això escau una nova designació.
  
V. Pel Decret 4/1997, de 26 de febrer, del president de la Generalitat Valenciana, per qual s'assignaren competències a la Presidència i a les conselleries, i pel Decret 37/1997, de 26 de febrer, del Govern Valencià, amb el qual s'aprovà el Reglament Orgànic i Funcional de la Conselleria de Benestar Social, ha estat atribuïda a la Conselleria de Benestar Social la gestió de les competències en matèria de justícia.
  
Per tot això, conforme amb el Consell Jurídic Consultiu, i prèvia deliberació del Govern Valencià, en la reunió del dia 17 de maig de 1999, a proposta de la consellera de Benestar Social i en virtut de les atribucions conferides pels articles 35.c) 38 i 40 de la Llei 5/1983, de 30 de desembre, de Govern Valencià,
  
DECRETE
  
Article únic
  
Es modifica l'annex II del Decret 299/1997, de 9 de desembre, del Govern Valencià, d'Assistència Jurídica Gratuïta i queda redactat de la següent forma:
  
Disposició final
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana, i serà aplicable a les designacions d'advocat i de procurador efectuades a partir de l'1 d'abril de 1999.
  
València, 17 de maig de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera de Benestar Social,


Còpia Permalink ELI